Eureka-jeugsorgsentrum spog nou met nuwe naam | Netwerk24
Eureka-jeugsorgsentrum spog nou met nuwe naam
Die nuwe naam gaan gepaard met nuwe uitdagings.
Groot veranderings is Sater­dag 1 September by die Eureka-vaardigheidskool se ope dag in Rawsonville aangekondig.
Dié skool was in 1988 bekend as die Umzingisi-verbeter­skool. In 2001 verander die naam na die Eureka-jeugsorgsentrum. In 2017 het die skool verander in 'n vaardigheidskool.
"Daar was 'n groot behoefte om 'n nuwe naam te kry aangesien die stigma van 'n jeugsentrum vir stout kinders nog aan die ou Eureka-naam gekleef het. Leerders, personeel en ouers het geleentheid gekry om voorstelle te maak en te stem. Die wenner was Breedevallei-vaardigheidskool," het Llowellyn Syce, skoolhoof, gesê.
Die res van die dag is gevier met sewesrugby, netbal en sokker. Elke klas het ook 'n stalletjie gehad.
"Die polisie het 'n hondever­toning kom lewer. Worcester se K9-eenheid en berede eenheid was deel daarvan," voeg hy by.
Die skool voorsien in 'n groot behoefte vir leerders met spesifieke behoeftes.
Akademiese klasse, sowel as werksessies en vaardighede word aangebied om leerders vir werksgeleenthede voor te berei.